title: Komisijas Īstenošanas regula (ES) 2021/909 (2021. gada 31. maijs) par atsevišķu preču klasifikāciju kombinētajā nomenklatūrā

text:
                  7.6.2021

                  LV

                  Eiropas Savienības Oficiālais Vēstnesis

                  L 199/1

         KOMISIJAS ĪSTENOŠANAS REGULA (ES) 2021/909
         (2021. gada 31. maijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 31. maijā

                  Komisijas

                  un tās priekšsēdētājas vārdā –

                  Nodokļu politikas un muitas savienības ģenerāldirektorāta

                  ģenerāldirektors

               Gerassimos THOMAS

            (1)  OV L 269, 10.10.2013., 1. lpp.

            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija (KN kods)

                        Pamatojums

                        (1)

                        (2)

                        (3)

                        Elastīgs izstrādājums (tā dēvētā “peldēšanas nūdele”), kas izgatavots no porainas plastmasas (putuplasta), doba cilindra formā, aptuveni 1 m garš, ar aptuveni 8 cm diametru. Izstrādājums peld pa ūdens virsu un ir paredzēts izmantošanai par peldētmācīšanās palīglīdzekli, un atbilst peldētmācīšanās palīglīdzekļu Eiropas standartam (EN 13138-2:2014). Izstrādājums ir arī amortizējošs un siltumizolējošs.
                        Sk. attēlus  (*1).

                        3926 90 97

                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 3926 , 3926 90  un 3926 90 97  formulējumu.
                        Klasificēšana pozīcijā 9506  pie vingrošanas, vieglatlētikas, smagatlētikas, citu sporta veidu, brīvā dabā spēlējamo spēļu rīkiem un inventāra nav iespējama, jo vienkāršās un parastās formas dēļ izstrādājumu nevar identificēt par pozīcijas 9506  rīku, kas paredzēts vingrošanai vai sportam, lai gan peldspējas dēļ izstrādājums atbilst peldētmācīšanās palīglīdzekļu Eiropas standartam. Turklāt vienkāršās formas un parastā materiāla dēļ izstrādājumu varētu izmantot dažādiem mērķiem (piemēram, par amortizējošu aizsarglīdzekli, ko aptin ap stabiem, siltumizolācijas izstrādājumu, ko aptin ap caurulēm, izstrādājumu bērnu izklaidei).
                        Nav iespējama arī klasificēšana pozīcijā 9503  pie citādām rotaļlietām, jo izstrādājumu nevar skaidri identificēt par priekšmetu bērnu vai pieaugušo izklaidei, ņemot vērā tā dizainu.
                        Tādējādi izstrādājums ir klasificējams atbilstīgi materiālam, no kā tas sastāv (plastmasai).
                        Tāpēc izstrādājums ir klasificējams ar KN kodu 3926 90 97  pie citādiem plastmasas izstrādājumiem.

               (*1)  Attēli pievienoti tikai informācijai.


title: Komisijas Īstenošanas regula (ES) 2021/910 (2021. gada 31. maijs) par atsevišķu preču klasifikāciju kombinētajā nomenklatūrā

text:
                  7.6.2021

                  LV

                  Eiropas Savienības Oficiālais Vēstnesis

                  L 199/4

         KOMISIJAS ĪSTENOŠANAS REGULA (ES) 2021/910
         (2021. gada 31. maijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 31. maijā

                  Komisijas

               un tās priekšsēdētājas vārdā –
               Nodokļu politikas un muitas savienības ģenerāldirektorāta

                  ģenerāldirektors

               Gerassimos THOMAS

            (1)  OV L 269, 10.10.2013., 1. lpp.

            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija
                        (KN kods)

                        Pamatojums

                        (1)

                        (2)

                        (3)

                        Metālkeramikas stieņi ar vienmērīgu apaļu šķērsgriezumu. Dažādu garumu un diametru izstrādājumi, kas var būt pilni vai perforēti un ar dzesēšanas kanāliem, un kam ir plakani gali. Daži izstrādājumi var būt arī ar nošķēlumu.
                        Izstrādājumi ir no metālkeramikas, proti, no cietkausējuma metāla karbīda uz volframa karbīda bāzes un ar kobaltu kā saistvielu.
                        Ņemot vērā zemo apstrādes pakāpi, vienkāršu formu, izstrādājumiem ir plašs pielietojums, piemēram, tos var izmantot kā stiprinājuma elementus. Pēc tālākas apstrādes tos var izmantot priekš instrumentiem un par instrumentiem.

                        8113 00 90

                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XV sadaļas 4. piezīmi un KN kodu 8113 00  un 8113 00 90  formulējumu.
                        Klasificēšana ar KN kodu 8209 00 80  pie metālkeramikas stienīšiem un tamlīdzīgiem instrumentiem, kas ir atsevišķi, nav iespējama, jo izstrādājumus var izmantot priekš instrumentiem un par instrumentiem tikai pēc tālākas apstrādes, un tie ir piemēroti arī citiem pielietojumiem.
                        Uz izstrādājumiem attiecas pozīcija 8113 , kas ietver metālkeramiku, kas ir vai nu neapstrādāta, vai tādu izstrādājumu veidā, kas nav minēti citur Kombinētajā nomenklatūrā (sk. arī Harmonizētās sistēmas skaidrojumu pozīcijai 8113  sesto rindkopu).
                        Tāpēc izstrādājums klasificējams ar KN kodu 8113 00 90  pie “metālkeramikas un citādiem tās izstrādājumiem”.


title: Komisijas Īstenošanas regula (ES) 2021/911 (2021. gada 31. maijs) par atsevišķu preču klasifikāciju kombinētajā nomenklatūrā

text:
                  7.6.2021

                  LV

                  Eiropas Savienības Oficiālais Vēstnesis

                  L 199/7

         KOMISIJAS ĪSTENOŠANAS REGULA (ES) 2021/911
         (2021. gada 31. maijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 31. maijā

                  Komisijas vārdā –

                  Nodokļu politikas un muitas savienības

               ģenerāldirektorāta

                  ģenerāldirektors

                  Gerassimos THOMAS

            (1)  OV L 269, 10.10.2013., 1. lpp.

            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija
                        (KN kods)

                        Pamatojums

                        (1)

                        (2)

                        (3)

                        Mēbeļu pārvietošanas paliktnis ar ritenīšiem, kas sastāv no:

                                    —

                                    koksnes materiālu plātnes (kokšķiedru plātne ar noapaļotiem stūriem un malām);

                                    —

                                    plastmasas pretslīdes spilventiņiem plātnes augšpusē;

                                    —

                                    plastmasas ritenīšiem;

                                    —

                                    metāla skavām plastmasas ritenīšu piestiprināšanai plātņu apakšpusē.

                              Izstrādājumā ir roktura izgriezums, lai izstrādājumu varētu nest, piemēram, rokās vai lai izstrādājumu piekārtu pie sienas.
                        Izstrādājums ir paredzēts dažādu priekšmetu, jo īpaši mēbeļu un citu smagu priekšmetu transportēšanai.
                        (Sk. attēlu)  (*1).

                        4421 99 10

                        Klasifikācija noteikta, ievērojot kombinētās nomenklatūras 1., 3. b) un 6. vispārīgo interpretācijas noteikumu, 44. nodaļas 3. piezīmi un KN kodu 4421 , 4421 99  un 4421 99 10  formulējumu.
                        Klasifikācija ar KN kodu 8716 80 00  pie citādiem transportlīdzekļiem bez mehāniskās piedziņas nav iespējama, jo izstrādājuma objektīvās īpašības un pazīmes nav pilnībā atbilstošas pozīcijas 8716  un KN koda 8716 80 00  formulējumam.
                        Ņemot vērā izstrādājuma objektīvās īpašības un pazīmes, t. sk. roktura izgriezumu, ko neizmanto izstrādājuma stumšanai ar kāju vai roku, un tā konstrukciju smagu priekšmetu, piemēram, mēbeļu, transportēšanai, priekšmetus stumjot, izstrādājums nav paredzēts vilkšanai ar citiem transportlīdzekļiem, stumšanai vai vilkšanai ar roku, stumšanai ar kāju vai lai to vilktu dzīvnieki (sk. arī Harmonizētās sistēmas skaidrojumus pozīcijai 8716 , otro rindkopu).
                        Izstrādājumu nevar uzskatīt par transportlīdzekli, jo tam trūkst dažu pozīcijas 8716  ar roku vai kāju darbināma transportlīdzekļa īpašību un pazīmju, tie nav rati, vilcējs, velkamie ratiņi vai stumjamie ratiņi, un tas nav veidots no konkrētas transportlīdzekļa daļas, piemēram, šasijas.
                        Tādējādi izstrādājums ir klasificējams atbilstīgi materiālam, no kā tas sastāv.
                        Izstrādājums ir salikts izstrādājums, kas sastāv no dažādiem materiāliem (koka, plastmasas un metāla). Komponents, kas nosaka izstrādājuma pamatīpašības, ir koks, jo koka plātne ir saliktā izstrādājuma galvenā daļa un koka plātnei ir vislielākā nozīme izstrādājuma paredzētajam lietojumam.
                        Tāpēc izstrādājums klasificējams ar KN kodu 4421 99 10  pie citādiem izstrādājumiem no kokšķiedru plātnēm.

               (*1)  Attēls pievienots tikai informācijai.


title: Komisijas Īstenošanas regula (ES) 2021/912 (2021. gada 4. jūnijs), ar ko atļauj mainīt jaunā pārtikas produkta lakto-N-neotetraozes (no mikrobiāla avota) specifikācijas un groza Īstenošanas regulu (ES) 2017/2470 (Dokuments attiecas uz EEZ)

text:
                  7.6.2021

                  LV

                  Eiropas Savienības Oficiālais Vēstnesis

                  L 199/10

         KOMISIJAS ĪSTENOŠANAS REGULA (ES) 2021/912
         (2021. gada 4. jūnijs),
         ar ko atļauj mainīt jaunā pārtikas produkta lakto-N-neotetraozes (no mikrobiāla avota) specifikācijas un groza Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienības tirgū drīkst laist tikai tādus jaunus pārtikas produktus, kas ir atļauti un iekļauti Savienības sarakstā.

                     (2)

                     Ievērojot Regulas (ES) 2015/2283 8. pantu, ir pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisijai jāiesniedz īstenošanas akta projekts, ar ko jaunu pārtikas produktu atļauj laist Savienības tirgū un atjaunina Savienības sarakstu.

                     (4)

                     Ar Komisijas Īstenošanas lēmumu (ES) 2016/375 (3) atbilstoši Eiropas Parlamenta un Padomes Regulai (EK) Nr. 258/97 (4) ir atļauts kā jaunu pārtikas produktu sastāvdaļu laist tirgū ķīmiski sintezētu lakto-N-neotetraozi.

                     (5)

                     2016. gada 1. septembrī uzņēmums Glycom A/S saskaņā ar Regulas (EK) Nr. 258/97 5. pantu informēja Komisiju par savu nodomu kā jaunu pārtikas produktu sastāvdaļu laist tirgū Escherichia coli celma K-12 producētu lakto-N-neotetraozi no mikrobiāla avota.

                     (6)

                     Paziņojumā Komisijai uzņēmums Glycom A/S saskaņā ar Regulas (EK) Nr. 258/97 3. panta 4. punktu iesniedza arī Īrijas kompetentās iestādes izdotu ziņojumu, kurā, pamatojoties uz minētā uzņēmuma iesniegtajiem zinātniskajiem pierādījumiem, secināts, ka Escherichia coli celma K-12 producēta lakto-N-neotetraoze būtībā ir līdzvērtīga sintētiskajai lakto-N-neotetraozei, kas atļauta ar Īstenošanas lēmumu (ES) 2016/375. Tāpēc lakto-N-neotetraoze no mikrobiāla avota tika iekļauta jauno pārtikas produktu Savienības sarakstā.

                     (7)

                     2019. gada 23. jūnijā uzņēmums Chr. Hansen A/S (“pieteikuma iesniedzējs”) Komisijai saskaņā ar Regulas (ES) 2015/2283 10. panta 1. punktu iesniedza pieteikumu uz atļaujas piešķiršanu lakto-N-neotetraozei (no mikrobiāla avota), kas producēta no Escherichia coli celma BL21(DE3) atvasināto celmu PS-LNnT-JBT un DS-LNnT-JBT kopējā darbībā, kā jaunam pārtikas produktam ar tādiem pašiem lietošanas nosacījumiem, kādi pašreiz ir atļauti sintētiskai un mikrobiāla avota iegūtai lakto-N-neotetraozei. Pieteikuma iesniedzējs lūdza atjaunināt Savienības sarakstu attiecībā uz minētā jaunā pārtikas produkta jauno avotu.

                     (8)

                     Turklāt pieteikuma iesniedzējs ierosināja dažas no minētā jaunā avota producētās lakto-N-neotetraozes (no mikrobiāla avota) specifikācijām atjaunināt, jo tās no atļautās mikrobioloģiski iegūtās lakto-N-neotetraozes, kas producēta ar Escherichia coli celmu K-12, specifikācijām atšķiras ar to, ka specificē lielāku pelnu saturu (nevis ≤ 0,4 %, bet ≤ 1,0 %), lielāku rauga un pelējuma sēnīšu klātbūtni (nevis ≤ 10 kolonijas veidojošo vienību (“KVV”) uz gramu jaunā pārtikas produkta, skatot katru mikroorganismu veidu atsevišķi, kā specificēts tagad, bet ≤ 50 KVV uz gramu, skatot abus kopā), kā arī metanola neesību (patlaban ≤ 100 mg/kg) un lakto-N-neotetraozes fruktozes izomēra neesību (patlaban ≤ 1,0 %).

                     (9)

                     2020. gada 17. janvārī Komisija lūdza Eiropas Pārtikas nekaitīguma iestādi (“Iestāde”) saskaņā ar Regulas (ES) 2015/2283 11. panta prasībām novērtēt lakto-N-neotetraozi, kas producēta no Escherichia coli celma BL21(DE3) atvasināto celmu PS-LNnT-JBT un DS-LNnT-JBT kopējā darbībā.

                     (10)

                     2020. gada 22. oktobrī Iestāde pieņēma zinātnisko atzinumu “No E. coli celma BL21 atvasinātu celmu producētas lakto-N-neotetraozes (LNnT) kā jauna pārtikas produkta nekaitīgums saskaņā ar Regulu (ES) 2015/2283” (5).

                     (11)

                     Savā zinātniskajā atzinumā iestāde ir secinājusi, ka lakto-N-neotetraoze (LNnT), kas producēta no Escherichia coli celma BL21(DE3) atvasināto celmu PS-LNnT-JBT un DS-LNnT-JBT kopējā darbībā, kā jauns pārtikas produkts saskaņā ar Regulu (ES) 2015/2283 ir nekaitīga, ievērojot patlaban atļautos lietošanas nosacījumus. Tāpēc ar minēto zinātnisko atzinumu pietiek, lai varētu konstatēt, ka lakto-N-neotetraoze (LNnT), kas producēta no Escherichia coli celma BL21(DE3) atvasināto celmu PS-LNnT-JBT un DS-LNnT-JBT kopējā darbībā, atbilst Regulas (ES) 2015/2283 12. panta 1. punkta prasībām.

                     (12)

                     Tāpēc ir lietderīgi grozīt mikrobioloģiski producētās lakto-N-neotetraozes specifikācijas, lai kā jaunā pārtikas produkta avotu papildus atļautajam Escherichia coli celmam K12 iekļautu no Escherichia coli celma BL21(DE3) atvasinātos celmus PS-LNnT-JBT un DS-LNnT-JBT un lai grozītu ierosinātos līmeņus attiecībā uz pelnu, pelējuma un rauga sēnīšu klātbūtni.

                     (13)

                     Tāpēc Regulas (ES) 2017/2470 pielikums būtu attiecīgi jāgroza.

                     (14)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Savienības atļauto jauno pārtikas produktu sarakstā, kas noteikts Regulas (ES) 2015/2283 6. pantā, ierakstu par vielu lakto-N-neotetraoze (no mikrobiāla avota) groza, kā norādīts šīs regulas pielikumā.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 4. jūnijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas Īstenošanas lēmums (ES) 2016/375 (2016. gada 11. marts), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū lakto-N-neotetraozi kā jaunu pārtikas produktu sastāvdaļu (OV L 70, 16.3.2016., 22. lpp.).

            (4)  Eiropas Parlamenta un Padomes Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (5)  EFSA Journal 2020;18(11):6305.

            PIELIKUMS
            Īstenošanas regulas (ES) 2017/2470 pielikuma 2. tabulā (“Specifikācijas”) ierakstu par vielu “Lakto-N-neotetraoze (no mikrobiāla avota)” aizstāj ar šādu:

                           “Lakto-N-neotetraoze

                              (no mikrobiāla avota)

                              Definīcija

                           Ķīmiskais nosaukums: β-D-galaktopiranozil-(1→4)-2-acetamido-2-dezoksi-β-D-glikopiranozil-(1→3)-β-D-galaktopiranozil-(1→4)-D-glikopiranoze
                           Ķīmiskā formula: C26H45NO21

                              CAS Nr.: 13007-32-4
                           Molekulmasa: 707,63 g/mol

                              Avots

                                       —

                                       Ģenētiski modificēts Escherichia coli celms K-12 vai

                                       —

                                          Escherichia coli BL21(DE3) ģenētiski modificēto celmu PS-LNnT-JBT un DS-LNnT-JBT kombinācija

                              Apraksts

                           Lakto-N-neotetraoze ir balts līdz netīri balts pulveris, ko iegūst mikrobioloģiskā procesā.

                              Tīrība

                           Pamatviela (bezūdens): ≥ 80 %
                           D-laktoze: ≤ 10,0 %
                           Lakto-N-trioze II: ≤ 3,0 %

                              para-lakto-N-neoheksaoze: ≤ 5,0 %
                           Lakto-N-neotetraozes fruktozes izomērs: ≤ 1,0 %
                           Saharīdu summa (lakto-N-neotetraoze, D-laktoze, lakto-N-trioze II, para-lakto-N-neoheksaoze, lakto-N-neotetraozes fruktozes izomērs): ≥ 92 % (masas % no sausnas)
                           pH (20 °C, 5 % šķīdums): 4,0–7,0
                           Ūdens: ≤ 9,0 %
                           Sulfātpelni: ≤ 1,0 %
                           Šķīdinātāju atlikums (metanols): ≤ 100 mg/kg
                           Proteīnu atlikums: ≤ 0,01 %

                              Mikrobioloģiskie kritēriji

                           Kopējais aerobo mezofilo baktēriju skaits: ≤ 500 KVV/g
                           Rauga un pelējuma sēnītes: ≤ 50 KVV/g
                           Endotoksīnu atlikums: ≤ 10 EV/mg
                           KVV: kolonijas veidojošās vienības; EV: endotoksīnu vienības”


title: Komisijas Īstenošanas regula (ES) 2019/1374 (2019. gada 26. augusts), ar ko atsāk izmeklēšanu pēc Tiesas 2019. gada 3. jūlija sprieduma lietā C-644/17 Eurobolt attiecībā uz Padomes Īstenošanas regulu (ES) Nr. 723/2011 (2011. gada 18. jūlijs), ar kuru galīgo antidempinga maksājumu, kas ar Regulu (EK) Nr. 91/2009 noteikts dažu Ķīnas Tautas Republikas izcelsmes dzelzs vai tērauda savienotājelementu importam, attiecina arī uz dažu dzelzs vai tērauda savienotājelementu importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus

text:
                  27.8.2019

                  LV

                  Eiropas Savienības Oficiālais Vēstnesis

                  L 223/1

         KOMISIJAS ĪSTENOŠANAS REGULA (ES) 2019/1374
         (2019. gada 26. augusts),
         ar ko atsāk izmeklēšanu pēc Tiesas 2019. gada 3. jūlija sprieduma lietā C-644/17 Eurobolt attiecībā uz Padomes Īstenošanas regulu (ES) Nr. 723/2011 (2011. gada 18. jūlijs), ar kuru galīgo antidempinga maksājumu, kas ar Regulu (EK) Nr. 91/2009 noteikts dažu Ķīnas Tautas Republikas izcelsmes dzelzs vai tērauda savienotājelementu importam, attiecina arī uz dažu dzelzs vai tērauda savienotājelementu importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus
         EIROPAS KOMISIJA,
         ņemot vērā Līgumu par Eiropas Savienības darbību un jo īpaši tā 266. pantu,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 14. pantu,
         tā kā:
         1.   PROCEDŪRA

                     (1)

                     Komisija 2007. gada 9. novembrī sāka antidempinga procedūru attiecībā uz konkrētu Ķīnas Tautas Republikas izcelsmes dzelzs vai tērauda savienotājelementu importu, (2) saskaņā ar 5. pantu Padomes Regulā (EK) Nr. 384/96 (3) (“pamatregula”).

                     (2)

                     Padome ar 2009. gada 31. janvāra Regulu (EK) Nr. 91/2009 (4) noteica galīgo antidempinga maksājumu dažu Ķīnas Tautas Republikas (“ĶTR”) izcelsmes dzelzs vai tērauda savienotājelementu importam.

                     (3)

                     Pēc galīgā antidempinga maksājuma piemērošanas Komisija saņēma pierādījumus, ka šie pasākumi tika apieti, veicot pārsūtīšanas darbības caur Malaiziju.

                     (4)

                     Šā iemesla dēļ Komisija 2010. gada 28. novembrī ar Regulu (ES) Nr. 966/2010 sāka izmeklēšanu par iespējamo antidempinga pasākumu apiešanu, kas noteikti ar Regulu (EK) Nr. 91/2009 (5).

                     (5)

                     2011. gada 26. jūlijā Padome ar Padomes 2011. gada 18. jūlija regulu (ES) 723/2011 (“pretapiešanas regula”) (6) attiecināja antidempinga maksājumu, kas ar Regulu (EK) Nr. 91/2009 noteikts dažiem dzelzs vai tērauda savienotājelementiem, kuri nosūtīti no Malaizijas un kuri deklarēti vai nedeklarēti kā Malaizijas izcelsmes ražojumi.

                     (6)

                     Komisija 2016. gada 27. februārī atcēla ar Regulu (EK) Nr. 91/2009 noteikto un ar Regulu (ES) 723/2011 (7) pagarināto galīgo antidempinga maksājumu.

                     (7)

                     Nīderlandes Augstākā tiesa 2017. gada 17. novembrī iesniedza lūgumu sniegt prejudiciālu nolēmumu saistībā ar iekšzemes tiesvedību, ko ierosināja Nīderlandes savienotājelementu importētājs no Malaizijas Eurobolt BV (Eurobolt). Eurobolt apstrīdēja pretapiešanas pasākumu spēkā esamību, pamatojoties uz to, ka Komisija neiesniedza komitejai visu būtisko informāciju vismaz 10 darbdienas pirms šīs komitejas sanāksmes, kā tas noteikts tobrīd piemērojamā Regulas (EK) 1225/2009 (8) 15. panta 2. punktā.

                     (8)

                     Šajā sakarā iesniedzējtiesa Tiesai jautāja, vai Regula (ES) 723/2011 nav spēkā, ņemot vērā Regulas (EK) 1225/2009 15. panta 2. punktu, jo apsvērumi, ko Eurobolt ir sniegusi, atbildot uz Komisijas secinājumiem, nav paziņoti – kā būtiska informācija šīs tiesību normas izpratnē – minētajā tiesību normā paredzētajai Padomdevējai komitejai ne vēlāk kā desmit darbdienas pirms tās sanāksmes (9).

                     (9)

                     Savā spriedumā Tiesa atzīmēja, ka aplūkojamos apsvērumus Eurobolt ir sniegusi kā ieinteresētā persona saistībā ar izmeklēšanu, ko Komisija uzsāka saskaņā ar Regulas (EK) 1225/2009 13. panta 3. punktu. Šo apsvērumu mērķis ir bijis atbildēt uz Komisijas izdarītajiem provizoriskajiem secinājumiem (10). Attiecīgi būtu jāuzskata, ka tie ietver būtisku informāciju Regulas (EK) 1225/2009 (11) 15. panta 2. punkta nozīmē, tādējādi šī tiesību norma ir pārkāpta, jo minētie apsvērumi nav paziņoti dalībvalstīm ne vēlāk kā desmit darbdienas pirms Padomdevējas komitejas sanāksmes (12).

                     (10)

                     Pēc Tiesas ieskatiem Regulas (EK) 1225/2009 15. panta 2. punktā noteiktā prasība paziņot Padomdevējai komitejai visu būtisko informāciju ne vēlāk kā desmit darbdienas pirms šīs komitejas sanāksmes ir procedūras likumības būtisku procesuālo noteikumu sastāvdaļa, kuru pārkāpums izraisa attiecīgā tiesību akta spēkā neesamību (13).

                     (11)

                     Saskaņā ar LESD 266. pantu Savienības iestādēm ir jāveic vajadzīgie pasākumi, lai pildītu Eiropas Savienības Tiesas spriedumu.

                     (12)

                     No šīs judikatūras izriet, ka gadījumos, kad ar Tiesas spriedumu tiek atcelta regula, ar kuru nosaka antidempinga maksājumus, vai šāda regula tiek pasludināta par spēkā neesošu, iestādei, kurai ir jāveic vajadzīgie pasākumi šāda sprieduma izpildei, ir tiesības atsākt šīs regulas pamatā esošo procedūru, pat ja šādas tiesības nav skaidri paredzētas piemērojamajā tiesiskajā regulējumā (14).

                     (13)

                     Turklāt, ja vien konstatētais pārkāpums neietver visas procedūras prettiesiskumu, attiecīgajai iestādei, lai pieņemtu aktu, ar kuru paredzēts aizstāt atcelto vai par spēkā neesošu atzīto aktu, ir tiesības šo procedūru atsākt posmā, kurā šis pārkāpums ir izdarīts (15). Tas jo īpaši nozīmē, ka situācijā, kad tiek atcelts akts, ar kuru tiek izbeidz administratīvu procedūru, šī atcelšana nebūt neietekmē sagatavošanās aktus, piemēram, ar Regulu (ES) 966/2010 uzsāktās pretapiešanas procedūras.

                     (14)

                     Šajā lietā Tiesa pasludināja Regulu (ES) 723/2011 par spēkā neesošu, jo tā tika pieņemta, pārkāpjot Regulas (EK) 1225/2009 15. panta 2. punktā paredzēto konsultāciju procedūru. Tādējādi Komisijai ir iespēja labot tos Regulas (ES) 723/2011 aspektus, kuru dēļ tā tika atcelta, vienlaikus atstājot negrozītas tās daļas, kuras Tiesas spriedums neietekmē (16).

                     (15)

                     Tāpēc Komisija ir nolēmusi atsākt pretapiešanas izmeklēšanu, lai novērstu Tiesas konstatēto nelikumību.

               2.   PROCEDŪRAS ATSĀKŠANA

         2.1.   Atsākšana

                     (16)

                     Ņemot vērā iepriekš minēto, Komisija atsāk pretapiešanas izmeklēšanu attiecībā uz dažu dzelzs vai tērauda savienotājelementu importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus, kā rezultātā pieņēma Padomes 2011. gada 18. jūlija Īstenošanas regulu (ES) Nr. 723/2011, ar ko attiecina galīgo antidempinga maksājumu, kas noteikts ar Regulu (EK) Nr. 91/2009.

                     (17)

                     Atsākšana attiecas tikai uz Tiesas sprieduma izpildi lietā C-644/17 Eurobolt. Nelikumība, ko Tiesa atzinusi šajā spriedumā, attiecas uz pienākumiem saskaņā ar Padomdevējas komitejas procedūru, kas noteikta tajā laikā spēkā esošās Regulas (EK) Nr. 1225/2009 15. panta 2. punktā. Tagad šī procedūra ir aizstāta ar pārbaudes komitejas procedūru, kas paredzēta Regulas (ES) 182/2011 5. pantā (17) (18).

                     (18)

                     Šajā sakarā Komisija norāda, ka principā Eiropas Savienības akti tiek pieņemti saskaņā ar procedūras noteikumiem, kas ir spēkā to pieņemšanas brīdī. Tomēr tieši tāpēc, ka tika atcelts Regulas (EK) 1225/2009 15. panta 2. punkts, kāds tas bija pamatā esošās izmeklēšanas laikā, līdzīga procedūra pašreizējai pretapiešanas izmeklēšanas atsākšanai, kas uzsākta saskaņā ar Regulas (ES) 1225/2009 13. panta 3. punktu, var, sākot no Regulas (EK) 1225/2009 15. panta 2. punkta atcelšanas brīža, formā, kādā tā bija piemērojama Regulas (ES) Nr. 723/2011, pieņemšanas laikā, tikt pabeigta, pamatojoties uz pašreiz spēkā esošo komitejas procedūru pretapiešanas pasākumu noteikšanai (19). Saskaņā ar Regulas (EK) 1225/2009 15. panta 3. punktu, kurā grozījumi izdarīti un kodificēti Regulā (ES) 2016/1036 (20), procedūra, kura jāievēro šādas pretapiešanas izmeklēšanas atsākšanas nolūkā, ir paredzēta Regulas (ES) 182/2011 5. pantā.

                     (19)

                     Tā kā šajā konkrētajā gadījumā Eurobolt kā ieinteresētās personas sniegtie apsvērumi saistībā ar izmeklēšanu, ko Komisija uzsāka saskaņā ar Regulas (EK) 1225/2009 13. panta 3. punktu, netika pienācīgi paziņoti Padomdevējai komitejai, Komisija plāno analizēt šos apsvērumus (kā arī visu papildu informāciju, ko sniegušas ieinteresētās personas, kā tas paredzēts 2.2. iedaļā), un atspoguļot šīs analīzes rezultātus priekšlikumā, kas iesniedzams komitejai.

                     (20)

                     Pēc tam Komisija konsultēsies ar komiteju, pamatojoties uz pārbaudes procedūru, kas noteikta Regulas (ES) 182/2011 5. pantā, kā minēts Regulas (ES) 2016/1036 15. panta 3. punktā, ne vēlāk kā 14 dienas pirms šīs komitejas sanāksmes. Tas ļaus dalībvalstu valdībām iepazīties ar visu būtisko informāciju saistībā ar šiem apsvērumiem, lai šīs valdības, izmantojot iekšējās un ārējās konsultācijas, varētu definēt nostāju ar mērķi nodrošināt, ka katra no tām var aizstāvēt savas intereses šajā komitejā.

               2.2.   Rakstiski iesniegtie dokumenti

                     (21)

                     Ieinteresētās personas 20 dienu laikā no šīs regulas publicēšanas Eiropas Savienības Oficiālajā Vēstnesī tiek aicinātas pieteikties un darīt zināmu savu viedokli, iesniegt informāciju un apstiprinošus pierādījumus par jautājumiem, kas attiecas uz izmeklēšanas atsākšanu.

               2.3.   Uzklausīšanas iespēja, ko nodrošina Komisijas izmeklēšanas dienesti

                     (22)

                     Ieinteresētās personas var pieprasīt, lai tās uzklausītu Komisijas izmeklēšanas dienesti. Uzklausīšanas pieprasījums jāiesniedz rakstiski un tajā jānorāda pieprasījuma iemeslus. Pieprasījums uzklausīt par jautājumiem, kas skar izmeklēšanas atsākšanu, jāiesniedz 15 dienu laikā no šīs regulas publicēšanas Eiropas Savienības Oficiālajā Vēstnesī. Vēlāk uzklausīšanas pieprasījums jāiesniedz konkrētā termiņā, ko Komisija norādījusi, sazinoties ar šīm personām.

               2.4.   Norādes rakstisku dokumentu iesniegšanai un sarakstes nosūtīšanai

                     (23)

                     Uz informāciju, kas tirdzniecības aizsardzības izmeklēšanu vajadzībām iesniegta Komisijai, neattiecas autortiesības. Ieinteresētajām personām, pirms tās iesniedz Komisijai informāciju un/vai datus, uz kuriem attiecas trešās personas autortiesības, no autortiesību īpašnieka ir jāprasa īpaša atļauja, kas nepārprotami ļauj a) Komisijai šīs tirdzniecības aizsardzības procedūras vajadzībām izmantot informāciju un datus un b) sniegt informāciju un/vai datus šīs izmeklēšanas ieinteresētajām personām tādā veidā, kas tām ļauj izmantot tiesības uz aizstāvību.

                     (24)

                     Visi rakstiski iesniegtie dokumenti un sarakste, kurai lūgts saglabāt konfidencialitāti, ir ar norādi Limited (21).

                     (25)

                     Ieinteresētajām personām, kuras sniedz informāciju ar norādi “Limited”, saskaņā ar 19. panta 2. punktu Eiropas Parlamenta un Padomes 2016. gada 8. jūnija Regulā (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (22), pieprasa sniegt tās nekonfidenciālu kopsavilkumu ar norādi “For inspection by interested parties”. Šiem kopsavilkumiem jābūt tik detalizētiem, lai no tiem varētu pienācīgi saprast konfidenciāli iesniegtās informācijas būtību. Ja ieinteresētā persona, kas iesniedz konfidenciālu informāciju, nesagatavo tās nekonfidenciālu kopsavilkumu un neiesniedz to noteiktajā formā un kvalitātē, šādu informāciju var neņemt vērā.

                     (26)

                     Ieinteresētās personas tiek aicinātas visu informāciju sniegt pa e-pastu vai vietnē TRON.tdi (https://webgate.ec.europa.eu/tron/TDI) (23), tostarp skenētas pilnvaras un izziņas. Ja ieinteresētās personas atbild pa e-pastu vai vietnē TRON.tdi, tās piekrīt noteikumiem, kas piemērojami dokumentu elektroniskai iesniegšanai saskaņā ar noteikumiem dokumentā “SARAKSTE AR EIROPAS KOMISIJU TIRDZNIECĪBAS AIZSARDZĪBAS LIETĀS”, kas publicēts Tirdzniecības ģenerāldirektorāta tīmekļa vietnē: http://trade.ec.europa.eu/doclib/docs/2011/june/tradoc_148003.pdf. Ieinteresētajām personām ir jānorāda savs nosaukums/ vārds, uzvārds, adrese, tālruņa numurs un derīga e-pasta adrese un ir jānodrošina, ka norādītā e-pasta adrese ir funkcionējoša, oficiāla darba e-pasta adrese un ka e-pasts ik dienu tiek pārbaudīts. Kad būs iesniegta kontaktinformācija, Komisija sazināsies ar ieinteresētajām personām tikai pa e-pastu, ja vien tās nebūs nepārprotami paudušas prasību visus dokumentus no Komisijas saņemt ar citiem saziņas līdzekļiem vai ja nosūtāmā dokumenta veida dēļ tas jāsūta ar ierakstītu vēstuli. Iepriekš minētajos norādījumos ieinteresētajām personām par saziņu ieinteresētās personas var iepazīties ar papildu noteikumiem un informāciju par saraksti ar Komisiju, arī ar principiem, kas piemērojami pa e-pastu sūtāmai informācijai.
                     Komisijas adrese sarakstei:

                                 European Commission

                                 Directorate-General for Trade

                                 Directorate H

                                 Office: CHAR 04/039

                                 1049 Bruxelles/Brussel

                                 BELGIUM

                                 E-pasts: TRADE-AD-FASTENERS-MALAYSIA@ec.europa.eu

               2.5.   Nesadarbošanās

                     (27)

                     Ja ieinteresētā persona liedz piekļuvi nepieciešamajai informācijai, nesniedz to noteiktajā termiņā vai ievērojami kavē izmeklēšanu, tad saskaņā ar pamatregulas 18. pantu apstiprinošus vai noraidošus konstatējumus var sagatavot, pamatojoties uz pieejamajiem faktiem.

                     (28)

                     Ja tiek konstatēts, ka ieinteresētā persona ir sniegusi nepatiesu vai maldinošu informāciju, šo informāciju var neņemt vērā un izmantot pieejamos faktus.

                     (29)

                     Ja ieinteresētā persona nesadarbojas vai sadarbojas tikai daļēji un tāpēc konstatējumi saskaņā ar pamatregulas 18. pantu ir pamatoti ar pieejamajiem faktiem, rezultāts šai personai var būt mazāk labvēlīgs nekā tad, ja tā būtu sadarbojusies.

                     (30)

                     Ja atbilde netiek sniegta elektroniskā veidā, to neuzskata par nesadarbošanos, ja ieinteresētā persona pierāda, ka atbildes sniegšana prasītajā veidā sagādātu nesamērīgu papildu apgrūtinājumu vai nesamērīgus papildu izdevumus. Ieinteresētajai personai nekavējoties jāsazinās ar Komisiju.

               2.6.   Uzklausīšanas amatpersona

                     (31)

                     Ieinteresētās personas var lūgt tirdzniecības procedūru uzklausīšanas amatpersonas iesaistīšanos. Uzklausīšanas amatpersona darbojas kā vidutājs starp ieinteresētajām personām un Komisijas izmeklēšanas dienestiem. Uzklausīšanas amatpersona izskata pieprasījumus par piekļuvi lietai, strīdus par dokumentu konfidencialitāti, pieprasījumus pagarināt termiņu un trešo personu uzklausīšanas pieprasījumus. Uzklausīšanas amatpersona var rīkot uzklausīšanu atsevišķai ieinteresētajai personai un darboties kā vidutājs, lai pilnībā tiktu īstenotas ieinteresētās personas tiesības uz aizstāvību.

                     (32)

                     Uzklausīšanas pieprasījums jāiesniedz uzklausīšanas amatpersonai rakstiski, norādot konkrētā pieprasījuma iemeslus. Uzklausīšanas amatpersona izskata pieprasījumu pamatojumu. Šādai uzklausīšanai būtu jānotiek tikai tad, ja pienācīgā laikā jautājumi nav atrisināti ar Komisijas dienestiem.

                     (33)

                     Lai neapdraudētu pareizu procedūras norisi, pieprasījumi jāiesniedz laikus un bez kavēšanās. Tālab ieinteresētajām personām uzklausīšanas amatpersonas iesaistīšanās būtu jāpieprasa iespējami drīz pēc notikuma, kura dēļ vajadzīga šāda iesaistīšanās. Ja uzklausīšanas pieprasījumi ir iesniegti, neievērojot noteikto laikposmu, uzklausīšanas amatpersona, pienācīgi ņemot vērā labas pārvaldības intereses un izmeklēšanas savlaicīgu pabeigšanu, izskatīs arī šādu novēlotu pieprasījumu iemeslus, izvirzīto jautājumu raksturu un šo jautājumu ietekmi uz aizstāvības tiesībām.

                     (34)

                     Papildu informācija un kontaktinformācija pieejama uzklausīšanas amatpersonas tīmekļa lapās Tirdzniecības ģenerāldirektorāta tīmekļa vietnē: http://ec.europa.eu/trade/trade-policy-and-you/contacts/hearing-officer/.

               2.7.   Personas datu apstrāde

                     (35)

                     Šajā izmeklēšanā savāktos persondatus apstrādās saskaņā ar Eiropas Parlamenta un Padomes Regulu (ES) 2018/1725 (24).

                     (36)

                     Paziņojums par datu aizsardzību, kurā visas fiziskās personas tiek informētas par persondatu apstrādi Komisijas tirdzniecības aizsardzības darbībās, ir pieejams Tirdzniecības ĢD tīmekļa vietnē: http://trade.ec.europa.eu/doclib/html/157639.htm.

               2.8.   Norādījumi muitas dienestiem

                     (37)

                     Pirms tiek pieņems lēmums par maksājumu atmaksu vai atlaišanu, uz kuriem attiecas šī regula, valstu muitas dienestiem tiek doti norādījumi gaidīt atsāktās izmeklēšanas rezultātu publicēšanu. Šāda publicēšana parasti notiek deviņu mēnešu laikā no šīs regulas publicēšanas dienas.

               2.9.   Informācijas izpaušana

                     (38)

                     Ieinteresētās personas pēc tam tiks informētas par būtiskajiem faktiem un apsvērumiem, uz kuru pamata ir paredzēts izpildīt spriedumu, un tām būs iespēja sniegt piezīmes,

               IR PIEŅĒMUSI ŠO REGULU.

            1. pants
            Komisija atsāk pretapiešanas izmeklēšanu attiecībā uz dažu dzelzs vai tērauda savienotājelementu importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus, kā rezultātā pieņēma Padomes 2011. gada 18. jūlija Īstenošanas regulu (ES) Nr. 723/2011, ar ko attiecina galīgo antidempinga maksājumu, kas noteikts ar Regulu (EK) Nr. 91/2009.

            2. pants
            Pirms tiek pieņems lēmums par maksājumu atmaksu vai atlaišanu, uz kuriem attiecas šī regula, valstu muitas dienesti gaida atsāktās izmeklēšanas rezultātu publicēšanu.

            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 26. augustā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 176, 30.6.2016., 21. lpp.

            (2)  Paziņojums par antidempinga procedūras sākšanu attiecībā uz konkrētu Ķīnas Tautas Republikas izcelsmes dzelzs vai tērauda savienotājelementu importu (OV C 267, 9.11.2007., p. 31.lpp.).

            (3)  Padomes Regula (EK) Nr. 384/96 (1995. gada 22. decembris), par aizsardzību pret importu par dempinga cenām no valstīm, kas nav Eiropas Kopienas dalībvalstis (OV L 56, 6.3.1996., 1. lpp.) Eiropas Parlamenta un Padomes Regulas (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis, jaunākā konsolidētā versija (OV L 176, 30.6.2016., 21. lpp.).

            (4)  Padomes Regula (EK) Nr. 91/2009 (2009. gada 26. janvāris), ar ko piemēro galīgo antidempinga maksājumu dažu Ķīnas Tautas Republikas izcelsmes dzelzs vai tērauda savienotājelementu importam (OV L 29, 31.1.2009., 1. lpp.).

            (5)  Komisijas Regula (ES) Nr. 966/2010 (2010. gada 27. oktobris),ar ko sāk izmeklēšanu par tādu antidempinga pasākumu iespējamo apiešanu, kuri ar Padomes Regulu (EK) Nr. 91/2009 noteikti dažu Ķīnas Tautas Republikas izcelsmes dzelzs vai tērauda savienotājelementu veidu importam, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus, un par šāda importa reģistrāciju (OV L 282, 28.10.2010., 29. lpp.).

            (6)  Padomes Īstenošanas regula (ES) Nr. 723/2011 ( 2011. gada 18. jūlijs), ar kuru galīgo antidempinga maksājumu, kas ar Regulu (EK) Nr. 91/2009 noteikts dažu Ķīnas Tautas Republikas izcelsmes dzelzs vai tērauda savienotājelementu importam, attiecina arī uz dažu dzelzs vai tērauda savienotājelementu importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus (OV L 194, 26.7.2011., 6. lpp.).

            (7)  Komisijas Īstenošanas regula (ES) 2016/278 (2016. gada 26. februāris), ar ko atceļ galīgo antidempinga maksājumu, kas noteikts dažu Ķīnas Tautas Republikas izcelsmes dzelzs vai tērauda savienotājelementu importam un attiecināts arī uz dažu dzelzs vai tērauda savienotājelementu importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus (OV L 52, 27.2.2016., 24. lpp.).

            (8)  Padomes Regula (EK) Nr. 1225/2009 (2009. gada 30. novembris), par aizsardzību pret importu par dempinga cenām no valstīm, kas nav Eiropas Kopienas dalībvalstis (OV L 343, 22.12.2009., 51. lpp.)

            (9)  2019. gada 3. jūlija spriedums lietā C-644/17 Eurobolt, ECLI:EU:C:2019:555, 33. punkts.

            (10)  Ibid, 40. punkts.

            (11)  Ibid, 42. punkts.

            (12)  Ibid, 43. punkts.

            (13)  Ibid, 51. punkts.

            (14)  Tiesas 2018. gada 15. marta spriedums lietā C-256/16 Deichmann, ECLI:EU:C:2018:187, 73. punkts; sk. arī Tiesas 2019. gada 19. jūnija spriedumu lietā C-612/16 P&J Clark International, ECLI:EU:C:2019:508, 43. punkts.

            (15)  Ibid, 74. punkts. sk. arī Tiesas 2019. gada 19. jūnija spriedumu lietā C-612/16 P&J Clark International, EU:C:2019:508, 43. punkts.

            (16)  2000. gada 3. oktobra spriedums lietā C-458/98 P Industrie des Poudres Sphériques v Council, ECLI:EU:C:2000:531, 80.- 85. punkts.

            (17)  Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).

            (18)  Šajā sakarā sk. Eiropas Parlamenta un Padomes Regulu (ES) Nr. 37/2014 (2014. gada 15. janvāris ), ar ko attiecībā uz konkrētu pasākumu pieņemšanas procedūrām groza konkrētas regulas saistībā ar kopējo tirdzniecības politiku (OV L 18, 21.1.2014., 1. lpp.).

            (19)  Tiesas 2018. gada 15. marta spriedums lietā C-256/16 Deichmann, ECLI:EU:C:2018:187, 44.-55. punkts.

            (20)  Eiropas Parlamenta un Padomes Regula (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (OV L 176, 30.6.2016., 21. lpp.).

            (21)  Dokumentu ar norādi Limited uzskata par konfidenciālu saskaņā ar 19. pantu Eiropas Parlamenta un Padomes Regulā (ES) 2016/1036 (OV L 176, 30.6.2016., 21. lpp.) un 6. pantu PTO Nolīgumā par 1994. gada GATT VI panta īstenošanu (Antidempinga nolīgums). Tas ir aizsargāts arī atbilstoši 4. pantam Eiropas Parlamenta un Padomes Regulā (EK) Nr. 1049/2001 (OV L 145, 31.5.2001., 43. lpp.).

            (22)  OV L 176, 30.6.2016., 21. lpp.

            (23)  Lai varētu autorizēties elektroniskajā platformā TRON.tdi, ieinteresētajām personām ir vajadzīgs “EU Login” konts. Pilnīgas instrukcijas par to, kā reģistrēties un lietot TRON.tdi, ir pieejamas tīmekļa vietnē https://webgate.ec.europa.eu/tron/resources/documents/gettingStarted.pdf

            (24)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).


title: Komisijas Īstenošanas regula (ES) 2019/1375 (2019. gada 26. augusts), ar kuru 305. reizi groza Padomes Regulu (EK) Nr. 881/2002, ar ko paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
                  27.8.2019

                  LV

                  Eiropas Savienības Oficiālais Vēstnesis

                  L 223/7

         KOMISIJAS ĪSTENOŠANAS REGULA (ES) 2019/1375
         (2019. gada 26. augusts),
         ar kuru 305. reizi groza Padomes Regulu (EK) Nr. 881/2002, ar ko paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 5. punktu,
         tā kā:

                     (1)

                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

                     (2)

                     Apvienoto Nāciju Organizācijas Drošības padomes Sankciju komiteja 2019. gada 20. augustā nolēma grozīt vienu ierakstu to personu, grupu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana.

                     (3)

                     Tādēļ attiecīgi būtu jāgroza Regulas (EK) Nr. 881/2002 I pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 26. augustā

                  Komisijas vārdā –

                  un tās priekšsēdētāja vārdā –

                  Ārpolitikas instrumentu dienesta vadītāja

            (1)  OV L 139, 29.5.2002., 9. lpp.

            PIELIKUMS
            Padomes Regulas (EK) Nr. 881/2002 I pielikumu groza šādi.
            Sadaļā “Fiziskās personas” personas identifikācijas datus konkrētajā ierakstā groza šādi.
            “BAH AG MOUSSA (identifikācijai pietiekami pieņemtie vārdi: a) Ag Mossa, b) Ammi Salim). Valstspiederība: Mali. Regulas 7.d panta 2. punkta i) apakšpunktā minētā atzinuma datums: 14.8.2019.” aizstāj ar šādu:

               “BAH AG MOUSSA (identifikācijai pietiekami pieņemtie vārdi: a) Ag Mossa, b) Ammi Salim). Dzimšanas datums: a) 1.1.1958., b) 31.12.1952., c) 28.10.1956. Valstspiederība: Mali. Regulas 7.d panta 2. punkta i) apakšpunktā minētā atzinuma datums: 14.8.2019.”


title: Komisijas Īstenošanas Regula (ES) 2019/1751 (2019. gada 21. oktobris) par nosaukuma Havarti (AĢIN) ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā

text:
                  23.10.2019

                  LV

                  Eiropas Savienības Oficiālais Vēstnesis

                  L 269/1

         KOMISIJAS ĪSTENOŠANAS REGULA (ES) 2019/1751
         (2019. gada 21. oktobris)
         par nosaukuma “Havarti” (AĢIN) ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 15. panta 1. punktu un 52. panta 3. punkta b) apakšpunktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu pieteikums, kurā lūgts nosaukumu “Havarti” reģistrēt kā aizsargātu ģeogrāfiskās izcelsmes norādi un kuru Dānija Komisijai nosūtījusi 2010. gada 5. oktobrī, ir publicēts Eiropas Savienības Oficiālajā Vēstnesī (2).

                     (2)

                     Vācija, Spānija, US Dairy Export Council kopā ar National Milk Producers Federation un International Dairy Foods Association, Amerikas Savienoto Valstu Tirdzniecības pārstāvniecības birojs, Jaunzēlandes Ārlietu un tirdzniecības ministrija, Dairy Companies Association of New Zealand (DCANZ) un Dairy Australia Limited ar Austrālijas valdības atbalstu un saskaņā ar Regulas (ES) Nr. 1151/2012 51. panta 2. punktu iebilda pret šo reģistrēšanu. Iebildumi tika uzskatīti par pieņemamiem.

                     (3)

                     Komisija saņēma arī divus paziņojumus par iebildumiem no Kostarikas Camara Nacional de Productores de Leche un no Gvatemalas Asociación de Desarollo Lácteo (ASODEL). Tomēr pamatoti iebildumu paziņojumi saskaņā ar Regulas (ES) Nr. 1151/2012 51. panta 2. punktu iesniegti netika.

                     (4)

                     Attiecībā uz pieņemamajiem iebildumiem Komisija aicināja ieinteresētās personas uzsākt attiecīgas apspriedes. Pēc Dānijas lūguma un saskaņā ar Regulas (ES) Nr. 1151/2012 51. panta 3. punkta pēdējo daļu Komisija ar 2014. gada 5. augusta un 2014. gada 22. septembra vēstulēm pagarināja katras notiekošās apspriešanās termiņu vēl par trim mēnešiem.

                     (5)

                     Ievērojot to, ka noteiktajā termiņā vienošanās panākta netika, Komisijai saskaņā ar Regulas (ES) Nr. 1151/2012 52. panta 3. punkta b) apakšpunktā minēto procedūru būtu jāpieņem īstenošanas akts ar attiecīgu lēmumu par reģistrēšanu.

                     (6)

                     Iebildumu cēlēji apgalvoja, ka “Havarti” nepiemīt īpaša kvalitāte, reputācija vai citas raksturīgas īpašības, kas ir saistāmas ar ģeogrāfisko izcelsmi. Tie uzskata, ka nosaukuma reģistrēšana varētu maldināt patērētājus par produkta patieso identitāti, ņemot vērā esošās prečuzīmes reputāciju un atpazīstamību. Viņuprāt, šāda reģistrācija apdraudētu arī identisku nosaukumu, prečuzīmju un tādu produktu pastāvēšanu, kas likumīgi tirgoti vismaz piecus gadus. Turklāt tie apgalvoja, ka attiecīgais nosaukums ir uzskatāms par tādu, kas kļuvis par sugasvārdu, minot šādus iemeslus: kopš 1966. gada uz “Havarti” attiecas Codex Alimentarius standarts, kā arī šis produkts ir iekļauts 1951. gada Stresas konvencijas B pielikumā, un tam ir sava tarifa pozīcija. “Havarti” ražošana un patēriņš pastāv vairākās ES valstīs un ārpussavienības valstīs, un dažās no tām tam ir īpašs tiesiskais regulējums.

                     (7)

                     Komisija ir izvērtējusi argumentus, kas izklāstīti pamatotajā iebildumu paziņojumā, ņemot vērā Regulas (ES) Nr. 1151/2012 noteikumus un ņemot vērā rezultātus, kas gūti pienācīgajās apspriedēs starp pieteikuma iesniedzēju un iebildumu cēlējiem, un ir secinājusi, ka nosaukums “Havarti” būtu jāreģistrē.

                     (8)

                     Attiecībā uz iespējamu nosaukuma “Havarti” neatbilstību Regulas (ES) Nr. 1151/2012 5. pantam, būtu jānorāda, ka “Havarti” kā aizsargātas ģeogrāfiskās izcelsmes norādes reģistrāciju piemēro, pamatojoties uz tā reputāciju, kas ir saistāma ar tā ģeogrāfisko izcelsmi Regulas (ES) Nr. 1151/2012 5. panta 2. punkta b) apakšpunkta nozīmē.

                     (9)

                     Dānija ir iesniegusi lielu skaitu specializētu publikāciju un atsauču, kas pierāda, ka starp Dāniju un “Havarti” pastāv reputācijas saikne. Par šo sieru ir piešķirtas daudzas atzinības zīmes, balvas un apbalvojumi, kas saņemti dažādos valsts vai starptautiskos forumos. Šā produkta reputācija ir balstīta arī uz tā īpašo ražošanas metodi un vēsturisko “amatprasmi”.

                     (10)

                     Iebildumu procedūrā Dānijas iestādes norādīja arī, ka “Havarti” reputācija tika nostiprināta ar likumdošanas iniciatīvām un kvalitatīvu darbu vairāk nekā 100 gadu ilgā laikposmā.

                     (11)

                     ES teritorijā “Havarti” tiek ražots galvenokārt Dānijā. Pieteikuma iesniegšanas dienā šo produktu ierobežotos daudzumos ražoja arī Spānija, Vācija, Polija, Somija un Igaunija. “Havarti” ražošana šajās dalībvalstīs nav pašsaprotami saistāma ar to, ka vajadzētu apšaubīt “Havarti” saikni ar Dāniju. Daudzumi ir ļoti ierobežoti, ja salīdzina ar kopējo apjomu, kādā produkts tiek ražots Dānijā. Konkrētāk, ar nosaukumu “Havarti” apzīmētā siera ražošana Spānijā sākās tikai 2010. gadā un kļuva apjomīgāka tikai pēc tam, kad Dānija bija iesniegusi Komisijai savu pieteikumu nosaukuma “Havarti” reģistrēšanai kā AĢIN.

                     (12)

                     Dānija sniedza pierādījumus tam, ka lielum lielā daļa Dānijas patērētāju atzīst, ka “Havarti” ir pastāvoša saikne ar Dāniju. Aptaujas rezultāti ļāva secināt, ka lielākā daļa Dānijas patērētāju “Havarti” labi pazīst un apziņā saista to ar Dāniju. Ārpus Dānijas zināšanas par “Havarti” ir ļoti ierobežotas.

                     (13)

                     Spānija arī nosūtīja pētījumu, kurā bija norādīti Spānijā veiktā apsekojuma rezultāti par patērētāju informētību par “Havarti” un tā izcelsmi. Šis pētījums nav pārliecinošs. No tā izriet, ka neinformētība par pašu produktu un par tā izcelsmi Dānijā veido lielu procentuālo īpatsvaru. Patērētāji ir norādījuši, ka “Havarti” izcelsme meklējama vairākās dažādās valstīs. Šādu neizpratni par produktu un to, ka tā izcelsme ir Dānijā, nevar uzskatīt kā tādu, kas sliecas par labu tam, ka nosaukums būtu jāuztver kā sugasvārds.

                     (14)

                     Iebildumu cēlēji arī apgalvoja, ka nosaukums nebūtu jāreģistrē, jo tas var maldināt patērētāju attiecībā uz produkta patieso identitāti, ņemot vērā esošas prečuzīmes reputāciju un atpazīstamību. Tomēr nekādas prečuzīmes reputācija vai atpazīstamība nav tikusi pierādīta. Nav paskaidrots arī tas, kā patērētājs varētu tikt maldināts.

                     (15)

                     Turklāt trešās valsts iebildumu cēlēji uzskatīja, ka “Havarti” kā aizsargātas ģeogrāfiskās izcelsmes norādes reģistrēšana apdraudētu identiskā nosaukuma “Havarti”, prečuzīmju un tādu produktu pastāvēšanu, kas likumīgi ražoti un tirgoti vairāk nekā piecus gadus, – tas ir viens no iebildumu pamatojumiem, kuri minēti Regulas (ES) Nr. 1151/2012 10. panta 1. punkta c) apakšpunktā.

                     (16)

                     Šķiet, ka trešo valstu iebildumu cēlēji, kas šajā iebildumu procedūrā izteica savus iebildumus, sieru ar nosaukumu “Havarti” ES tirgū nav realizējuši. Tāpēc “Havarti” kā aizsargātas ģeogrāfiskās izcelsmes norādes reģistrēšana ES neietekmē tāda produkta pastāvēšanu, kurš apzīmēts ar nosaukumu “Havarti” un kuru ražo šajās trešajās valstīs.

                     (17)

                     Regula (ES) Nr. 1151/2012 uz trešo valstu teritoriju neattiecas. Tāpēc, reģistrējot “Havarti” kā aizsargātu ģeogrāfiskās izcelsmes norādi saskaņā ar Regulu (ES) Nr. 1151/2012, nosaukuma “Havarti” izmantošana trešo valstu tirgū apdraudēta netiek.

                     (18)

                     Attiecībā uz prečuzīmēm, kuras jau ir godprātīgi pieteiktas, reģistrētas vai lietošanas ceļā iedibinātas ES teritorijā pirms dienas, kad Dānija iesniegusi pieteikumu reģistrēt nosaukumu “Havarti”, ir jāatzīst, ka saskaņā ar Regulas (ES) Nr. 1151/2012 14. panta 2. punktu AĢIN reģistrēšana tās neietekmē.

                     (19)

                     Spānija un Vācija ir norādījušas, ka tās ražo sieru ar nosaukumu “Havarti”. Tāpēc “Havarti” kā aizsargātas ģeogrāfiskās izcelsmes norādes reģistrēšana saskaņā ar Regulu (ES) Nr. 1151/2012 apdraudētu nosaukuma “Havarti” pastāvēšanu saistībā ar Spānijā un Vācijā izstrādāto produktu, kura nosaukums ir identisks nosaukumam, par kuru reģistrēšanas pieteikums iesniegts 2010. gada 5. oktobrī.

                     (20)

                     Ievērojot Vācijas un Spānijas iebildumu paziņojumā ietverto un Komisijai iesniegto informāciju, šķiet, ka ar nosaukumu “Havarti” apzīmēta siera ražošana Spānijā sākās 2010. gadā, bet 2014. gadā šādas produkcijas apjoms sasniedza 5 100 tonnas. Vācijā ir pieejami tikai dati par 2012. gada produkciju (2571 tonna), taču ir norādīts, ka Vācija sieru ar nosaukumu “Havarti” ir ražojusi ilgāk par 20 gadiem. Ievērojot iepriekš minēto, kā arī saskaņā ar Regulas (ES) Nr. 1151/2012 15. panta 1. punkta a) apakšpunktu Spānijas un Vācijas operatoriem, kuri sāka tirgot siera produkciju ar nosaukumu “Havarti” pirms Dānijas pieteikuma iesniegšanas Komisijai, būtu jāpiešķir pārejas periods, lai tie varētu turpināt lietot reģistrēšanas apdraudēto nosaukumu, kamēr tie pielāgo savu produkciju tirgum. Vācijas un Spānijas ražotājiem piecu gadu periods būtu jāuzskata par piemērotu.

                     (21)

                     Visbeidzot, iebildumu cēlēji iesniedza vairākas norādes, kas, viņuprāt, apliecina to, ka attiecīgais nosaukums ir sugasvārds. Tomēr, lai gan uz “Havarti” attiecas īpašs Codex Alimentarius standarts un produkts ir iekļauts Stresas konvencijas B pielikumā, tas nenozīmē, ka attiecīgais nosaukums būtu kļuvis par sugasvārdu. Tarifa kodi attiecas uz muitas jautājumiem, un tāpēc tie neattiecas uz intelektuālā īpašuma tiesībām. Sugasvārda statusu ES var izvērtēt tikai attiecībā uz uztveri, kāda patērētājiem par šo sugasvārdu ir ES teritorijā.

                     (22)

                     Attiecībā uz ražošanas datiem un “Havarti” uztveri ES, kas tika izvērtēta, atsaucoties uz apgalvojumu par iespējamo saiknes trūkumu starp produktu un ģeogrāfisko apgabalu, būtu jāsecina, ka nosaukums “Havarti” ES par sugasvārdu nav kļuvis.

                     (23)

                     Iesniegtie dati par “Havarti” ražošanu un tirdzniecību ārpus ES nav būtiski, vispārīgā kārtā ievērojot intelektuālā īpašuma tiesībām raksturīgo teritorialitātes principu, bet konkrētāk – Regulu (ES) Nr. 1151/2012, saskaņā ar kuru nosaukuma iespējamais sugasvārda raksturs ir jāizvērtē attiecībā uz Savienības teritoriju. Šā termina uztvere ārpus ES un iespējamā ar to saistīto regulatīvo ražošanas standartu pastāvēšana trešās valstīs netiek uzskatīta par būtisku pašreizējā lēmumpieņemšanā neatkarīgi no tā, vai šajos standartos ir noteiktas tiesības izmantot marķēšanas norādes.

                     (24)

                     Iebildumu cēlēju priekšlikumu kā alternatīvu reģistrēt nosaukumu “Danish Havarti”, nevar pieņemt, jo tas neatbilst Regulas (ES) Nr. 1151/2012 7. panta 1. punkta a) apakšpunkta nosacījumiem.

                     (25)

                     Lai jau saražotos vai tirgū laistos krājumus varētu izlietot, šīs regulas piemērošana būtu jāatliek.

                     (26)

                     Ievērojot iepriekš minēto, nosaukums “Havarti” būtu jāiekļauj Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā.

                     (27)

                     Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,

               IR PIEŅĒMUSI ŠO REGULU.

            1. pants
            Nosaukums “Havarti” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.3. grupas “Siers” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Pārejas laikā, kas ilgst piecus gadus no šīs regulas piemērošanas sākuma dienas, nosaukumu “Havarti” var turpināt izmantot operatori, kuri veic uzņēmējdarbību Vācijā un Spānijā un kuri siera produktu ar nosaukumu “Havarti” bija sākuši laist tirdzniecībā pirms 2010. gada 5. oktobra.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 12. maija.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 21. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 343, 14.12.2012., 1. lpp.

            (2)  OV C 20, 23.1.2014., 9. lpp.

            (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).